《纪效新书》卷十四《拳经捷要篇》此艺不甚预于兵，能有余力，则亦武门所当习，但众之不能强者，亦听其所便耳。于是以此为诸篇之末第十四。
拳法似无预于大战之技，然活动手足，惯勤肢体，此为初学入艺之门也。故存于后，以备一家。
学拳要
身法活便
，
手法便利
，
脚法轻固
，进退得宜，腿可飞腾。而其妙也，颠起倒插；而其猛也，披劈横拳；而其快也，活捉朝天；而其柔也，知当斜闪。故择其拳之善者三十二势，势势相承。遇敌制胜，变化无穷。微妙莫测， 窈焉冥焉，人不得而窥者谓之神。俗云：
拳打不知
。是迅雷不及掩耳，所谓：
不招不架只是一下，犯了招架就有十下
。博记广学，多算而胜。
古今拳家，宋太祖有三十二势长拳，又有六步拳，猴拳，囮拳，名势各有所称，而实大同小异。至今之温家七十二行拳，三十六合锁，二十四弃探马，八闪番，十二短，此亦善之善者也。吕红八下虽刚，未及绵张短打。山东李半天之腿，鹰爪王之拿，千跌张之跌，张伯敬之打，少林寺之棍与青田棍法相兼，杨氏枪法与巴子拳棍 ，皆今之有名者。虽各有所长，然传有上而无下，有下而无上，就可取胜于人，此不过偏于一隅。若以各家拳法兼而习之，正如常山蛇阵法，击首则尾应，击尾则首应，击其身而首尾相应，此